Otteren repræsenterede det fællestyske hold ved [[Sommer-OL 1960|OL 1960]] i Rom, hvor USA var storfavorit, idet de havde vundet samtlige de olympiske finaler, de havde deltaget i indtil da. Tyskernes EM-vindere fra 1959 var blandt de både, der blev set som mulige konkurrenter til OL-titlen, og tyskerne mødte op med et nyt åredesign. I indledende heat vandt de da også sikkert, hvorpå de vandt finalen i ny olympisk rekord foran Canada og Tjekkoslovakiet, mens USA meget overraskenede måtte nøjes med en femteplads. Besætningen bestod foruden Bittner af [[Manfred Rulffs]], brødrene [[Frank Schepke|Frank]] og [[Kraft Schepke]], [[Karl-Heinrich von Groddeck]], [[Karl-Heinz Hopp]], [[Walter Schröder]], [[Hans Lenk]] og [[Styrmand (rosport)|styrmand]] [[Willi Padge]].<ref>{{kilde | url = http://www.olympedia.org/results/158382 | titel = Eights, Men | udgiver = olympedia.org | hentet = {{dato|9-3-2022}} }}</ref> Han modtog senere samme år sammen med resten af otterbesætningen Vesttysklands fineste sportspris, [[Silbernes Lorbeerblatt]].<ref name=oly />
Levende_personer